stanford-oval/wikipedia huggingface dataset:
ประมวลกฎหมายแพ่งและพาณิชย์
ประวัติ > คณะกรรมการร่างกฎหมายชุดที่สอง

ในปีเดียวกันนั้น พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว โปรดให้คณะกรรมการร่างกฎหมายที่ประกอบด้วยชาวฝรั่งเศสทั้งหมดพ้นจากตำแหน่ง และทรงแต่งตั้งคณะกรรมการชุดใหม่เพื่อจัดการกับร่างเดิมทั้งสองบรรพให้เรียบร้อย ประกอบด้วยบุคคลดังต่อไปนี้ และมีการกำหนดอัตราเงินเดือนกรรมการยกร่างชุดนี้ไว้อย่างชัดเจนด้วย โดยกรรมการชาวต่างประเทศให้ได้รับเงินเดือนอย่างสูงเดือนละ 1,800 บาท หากได้รับแต่งตั้งเป็นประธานกรรมการแล้วจะได้เดือนละ 2,000 บาท ขณะที่กรรมการฝ่ายสยามได้เดือนละ 400 บาทเฉพาะเดือนที่ปฏิบัติหน้าที่
| ที่ | ชาติ | ชื่อ | ตำแหน่ง |
| --- | --- | --- | --- |

| 1. |  สยาม | สมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ | ประธานกรรมการ |
| 2. |  สยาม | มหาอำมาตย์โท พระยานรเนติบัญชากิจ (ลัด เศรษฐบุตร) | กรรมการ |
| 3. |  สยาม | พระยาจินดาภิรมย์ราชสภาบดี (จิตร ณ สงขลา) | กรรมการ |
| 4. |  สยาม | พระยาเทพวิทุรพหุลศรุตาบดี (บุญช่วย วณิกกุล) | กรรมการ |
| 5. |  ฝรั่งเศส | เรอเน กียง (René Guyon) | กรรมการ |
| 6. |  ฝรั่งเศส | ลาฟอร์กาด (Laforcade) | กรรมการ |
| 7. |  ฝรั่งเศส | ชาร์ล เลแว็ก (Charles L'Evêques) | กรรมการ |

แนวทางการดำเนินงานของคณะกรรมการชุดใหม่ เรอเน กียง บันทึกว่า
"จุดหมายของผู้ร่างนั้น ในสาระสำคัญก็คือ ร่างกฎหมายให้สอดคล้องกับความต้องการของประเทศ ด้วยเหตุนี้ ผู้ร่างจึงพยายามอย่างยิ่งที่จะไม่ตกหลุมพรางของการคัดลอกบทบัญญัติของกฎหมายต่างประเทศแล้วนำมาดัดแปลงเอาอย่างเพียงผิวเผิน ไม่ว่าบทกฎหมายต่างประเทศนั้น ๆ จะประเสริฐเลิศเลอเพียงใดก็ตาม สำหรับการร่างกฎหมายแต่ละลักษณะ ๆ นั้น ผู้ร่างจะเริ่มต้นด้วยการศึกษาเรื่องนั้น ๆ อย่างกว้าง ๆ ก่อนโดยดูจากตัวบทกฎหมายของสยามที่มีอยู่ (พระราชบัญญัติ หรือคำพิพากษา) และจากประมวลกฎหมายสำคัญ ๆ ของต่างประเทศ เช่น ในแง่ของความชัดเจนจะดูจากประมวลกฎหมายฝรั่งเศส หลักกฎหมายบางอย่างดูจากกฎหมายอังกฤษบางฉบับซึ่งนักกฎหมายสยามส่วนมากรู้จักเป็นอย่างดี ในแง่ของบทบัญญัติที่สะดวกในการใช้และทันสมัยจะดูจากประมวลกฎหมายของสวิสและญี่ปุ่น ในแง่ของความกระชับรัดกุมด้วยเทคนิคทางกฎหมายก็จะดูจากประมวลกฎหมายเยอรมัน นอกจากนั้นก็ยังได้นำเอาข้อเปลี่ยนแปลงแก้ไขที่ได้มีขึ้นในกฎหมายของอิตาลี เบลเยียม ฮอลันดา และบางรัฐ ในอเมริกามาเป็นข้อพิจารณาด้วย ในกรณีที่มีทางที่จะบัญญัติเรื่องใดเรื่องหนึ่งไปได้หลาย ๆ แนวทาง คณะกรรมการจะเลือกแนวทางที่มีผลในทางปฏิบัติมากที่สุดสอดคล้องกับความจำเป็นสมัยใหม่ที่สุด ด้วยเหตุนี้ คณะกรรมการจึงพยายามอย่างยิ่งที่จะใช้ประโยชน์จากประสบการณ์และภูมิปัญญาของประเทศที่ได้มีประมวลกฎหมายมาก่อน มากกว่าที่จะลอกเลียนตาม ๆ กันไปดังเป็นทาสทางปัญญา..."
แม้จะมีการวางแนวทางไว้เช่นนั้น ทว่า การดำเนินงานก็มิใช่ง่าย เนื่องจากในการหยิบยกบทกฎหมายของไทยแต่เดิมขึ้นมาพิจารณาประกอบนั้น ตัวบทกฎหมายทางวิธีพิจารณาความและทางอาญามีมากกว่าทางแพ่งและพาณิชย์ ประกอบกับใน พ.ศ. 2462 สมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ ได้ทรงลาออกจากตำแหน่งประธานกรรมการ และเจ้าพระยาอภัยราชามหายุติธรรมธร (หม่อมราชวงศ์ลบ สุทัศน์) เสนาบดีกระทรวงยุติธรรม ได้รับตำแหน่งแทน อนึ่ง ยังมีการจัดตั้งคณะกรรมการขึ้นมาอีกหลายคณะจนเฝือ เช่น คณะกรรมการช่วยยกร่าง คณะกรรมการตรวจคำแปลให้ถูกต้องทั้งด้านกฎหมายและการใช้ภาษา เป็นผลให้งานร่างกฎหมายเป็นไปอย่างติด ๆ ขัด ๆ และการติดต่อประสานงานกันระหว่างคณะกรรมการทั้งหลายเป็นไปอย่างล่าช้า มีความคืบหน้าน้อยมาก
ประวัติ > คณะกรรมการร่างกฎหมายชุดที่สาม

เมื่อเห็นว่าการจัดทำประมวลกฎหมายในประเทศสยามไม่คืบหน้า ใน พ.ศ. 2465 รัฐบาลฝรั่งเศสจึงเรียกร้องให้ไทยเร่งปรับปรุงระบบกฎหมายภายในประเทศอย่างไม่ชักช้าด้วยการจัดตั้งกรมร่างกฎหมายขึ้นทำหน้าที่เฉพาะโดยกำหนดให้เป็นเงื่อนไขที่ไทยจะต้องปฏิบัติตามเพื่อขอเลิกสิทธิสภาพนอกอาณาเขต ในปีถัดมา (พ.ศ. 2466) พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว จึงโปรดให้ยกฐานะคณะกรรมการร่างกฎหมายขึ้นเป็นกรมร่างกฎหมาย สังกัดกระทรวงยุติธรรม มีอำนาจหน้าที่ร่างกฎหมายแต่โดยลำพัง และให้มีคณะกรรมการร่างกฎหมายชุดใหม่ ประกอบด้วย
| ที่ | ชาติ | ชื่อ | ตำแหน่ง |
| --- | --- | --- | --- |

| 1. |  สยาม | เจ้าพระยาอภัยราชามหายุติธรรมธร (หม่อมราชวงศ์ลบ สุทัศน์) | ประธานกรรมการ |
| 2. |  สยาม | มหาอำมาตย์โท พระยานรเนติบัญชากิจ (ลัด เศรษฐบุตร) | กรรมการ |
| 3. |  สยาม | พระยาจินดาภิรมย์ราชสภาบดี (จิตร ณ สงขลา) | กรรมการ |
| 4. |  สยาม | พระยาเทพวิทุรพหุลศรุตาบดี (บุญช่วย วณิกกุล) | กรรมการ |
| 5. |  สยาม | พระยามานวราชเสวี (ปลอด วิเชียร ณ สงขลา) | กรรมการ |
| 6. |  ฝรั่งเศส | เรอเน กียง (René Guyon) | กรรมการ |
| 7. |  ฝรั่งเศส | อองรี เรมี เดอ ปล็องเตอโรส (Henri Rémy de Planterose) | กรรมการ |
| 8. |  ฝรั่งเศส | เรอเน กาโซ (René Cazeau) | กรรมการ |
โครงสร้าง

ประมวลกฎหมายแพ่งและพาณิชย์ ประกอบด้วยบทบัญญัติ 6 บรรพ ซึ่งเป็นการจัดหมวดหมู่อย่างประมวลกฎหมายแพ่งเยอรมันที่มี 5 บรรพ แต่ไทยได้แยกเอาเรื่องหนี้ลักษณะเฉพาะจากบรรพ 2 หนี้ มาไว้เป็นบรรพ 3 เอกเทศสัญญา อีกบรรพหนึ่ง โดยบรรพทั้งหกของประมวลกฎหมายแพ่งและพาณิชย์มีดังนี้
บรรพ 1 หลักทั่วไป ประกอบด้วยบทบัญญัติ 6 ลักษณะ ดังนี้
ลักษณะ 1 บทเบ็ดเสร็จทั่วไป
ลักษณะ 2 บุคคล
ลักษณะ 3 ทรัพย์
ลักษณะ 4 นิติกรรม
ลักษณะ 5 ระยะเวลา
ลักษณะ 6 อายุความ
บรรพ 2 หนี้ ประกอบด้วยบทบัญญัติ 5 ลักษณะ ดังนี้
ลักษณะ 1 บทเบ็ดเสร็จทั่วไป
ลักษณะ 2 สัญญา
ลักษณะ 3 จัดการงานนอกสั่ง
ลักษณะ 4 ลาภมิควรได้
ลักษณะ 5 ละเมิด
บรรพ 3 เอกเทศสัญญา ประกอบด้วยบทบัญญัติ 23 ลักษณะ ดังนี้
ลักษณะ 1 ซื้อขาย
ลักษณะ 2 แลกเปลี่ยน
ลักษณะ 3 ให้
ลักษณะ 4 เช่าทรัพย์
ลักษณะ 5 เช่าซื้อ
ลักษณะ 6 จ้างแรงงาน
ลักษณะ 7 จ้างทำของ
ลักษณะ 8 รับขน
ลักษณะ 9 ยืม
ลักษณะ 10 ฝากทรัพย์
ลักษณะ 11 ค้ำประกัน
ลักษณะ 12 จำนอง
ลักษณะ 13 จำนำ
ลักษณะ 14 เก็บของในคลังสินค้า
ลักษณะ 15 ตัวแทน
ลักษณะ 16 นายหน้า
ลักษณะ 17 ประนีประนอมยอมความ
ลักษณะ 18 การพนันและขันต่อ
ลักษณะ 19 บัญชีเดินสะพัด
ลักษณะ 20 ประกันภัย
ลักษณะ 21 ตั๋วเงิน
ลักษณะ 22 หุ้นส่วนและบริษัท
ลักษณะ 23 สมาคม
บรรพ 4 ทรัพย์สิน ประกอบด้วยบทบัญญัติ 8 ลักษณะ ดังนี้
ลักษณะ 1 บทเบ็ดเสร็จทั่วไป
ลักษณะ 2 กรรมสิทธิ์
ลักษณะ 3 ครอบครอง
ลักษณะ 4 ภาระจำยอม
ลักษณะ 5 อาศัย
ลักษณะ 6 สิทธิเหนือพื้นดิน
ลักษณะ 7 สิทธิเก็บกิน
ลักษณะ 8 ภาระติดพันในอสังหาริมทรัพย์
บรรพ 5 ครอบครัว ประกอบด้วยบทบัญญัติ 3 ลักษณะ ดังนี้
ลักษณะ 1 การสมรส
ลักษณะ 2 บิดามารดากับบุตร
ลักษณะ 3 ค่าอุปการะเลี้ยงดู
บรรพ 6 มรดก ประกอบด้วยบทบัญญัติ 6 ลักษณะ ดังนี้
ลักษณะ 1 บทเบ็ดเสร็จทั่วไป
ลักษณะ 2 สิทธิโดยธรรมในการรับมรดก
ลักษณะ 3 พินัยกรรม
ลักษณะ 4 วิธีจัดการและปันทรัพย์มรดก
ลักษณะ 5 มรดกที่ไม่มีผู้รับ
ลักษณะ 6 อายุความ
ลักษณะของตัวบท > การให้เหตุผลในตัวบท

กฎหมายไทยแต่โบร่ำโบราณ โดยเฉพาะกฎหมายตราสามดวงนั้น มักระบุเหตุผลที่ตราบทบัญญัตินั้น ๆ ไว้ในบทบัญญัติด้วย เช่น กฎหมายตราสามดวง กฎหมายลักษณะผัวเมีย มาตรา 67 ว่า "ภรรยาสามีมิชอบเนื้อพึงใจกัน จะหย่ากันไซร้ ตามน้ำใจเขา เหตุว่าเขาทั้งสองสิ้นบุญกันแล้ว จะจำใจให้อยู่ด้วยกันนั้นมิได้" ซึ่งการให้เหตุผลในตัวบทกฎหมายด้วยเช่นนี้ยังเป็นที่นิยมมาถึงในสมัยร่างกฎหมายลักษณะอาญาและประมวลกฎหมายแพ่งและพาณิชย์ด้วย ขณะที่การบัญญัติกฎหมายในปัจจุบันจะไม่พึงกระทำเช่นนั้นเด็ดขาด ดังที่ ชาร์ล-ลูอี เดอ เซอกงดา ผู้เป็นบารงแห่งแบรดและมงแตสกีเยอ (Charles-Louis de Secondat, baron de La Brède et de Montesquieu) หรือที่รู้จักกันในชื่อ "มงแตสกีเยอ" (Montesquieu) นักคิดนักเขียนทางการเมืองชาวฝรั่งเศส ว่า
"กฎหมายนั้นไม่สมควรจะบัญญัติในเชิงอภิปราย การให้เหตุผลรายละเอียดแห่งการบัญญัติกฎหมายนั้น ๆ เป็นเรื่องเสี่ยงภัยโดยแท้ เพราะการให้เหตุผลดังกล่าวย่อมเปิดช่องให้เกิดการโต้แย้งขึ้นได้"
หยุด แสงอุทัย ศาสตราจารย์คณะนิติศาสตร์ มหาวิทยาลัยธรรมศาสตร์ กล่าวถึงการให้เหตุผลในตัวบทกฎหมายในประมวลกฎหมายแพ่งและพาณิชย์ว่า
"กฎหมายที่บัญญัติขึ้นในสมัยเก่า ๆ นั้น ในบางบทบางมาตราได้เขียนอธิบายเหตุผลของการที่บัญญัติข้อความเช่นนั้นไว้ในบทมาตรานั้นเอง แม้ในประมวลกฎหมายแพ่งและพาณิชย์เองก็เคยเขียนเหตุผลไว้ในบทมาตราเหมือนกัน แต่ผู้เขียนจำได้เพียงมาตราเดียว คือ มาตรา 204 ซึ่งใช้คำว่า '...ลูกหนี้ได้ชื่อว่าผิดนัด เพราะเขาเตือนแล้ว' เป็นเหตุผลซึ่งไม่สมควรจะใส่ไว้ในกฎหมาย สำหรับบทกฎหมายนั้นความสำคัญอยู่ที่ว่าลูกหนี้ผิดนัดหรือไม่เท่านั้น ตามที่กล่าวมาแล้วหมายความว่า ไม่สมควรที่บทมาตราต่าง ๆ จะบัญญัติถึงเหตุผลของการที่มีบทบัญญัตินั้นขึ้น เพราะการให้เหตุผลของการที่ควรมีบทบัญญัติขึ้นนี้ควรจะเป็นเรื่องที่ผู้เสนอกฎหมายที่จะอธิบายต่อองค์การที่จะอนุมัติให้บัญญัติกฎหมายมากกว่า เช่น เป็นหน้าที่ของคณะรัฐมนตรีที่เสนอกฎหมายต่อสภาผู้แทนฯ ที่จะอธิบายเหตุผลการบัญญัติกฎหมายนั้นให้สภาผู้แทนฯ ทราบ เป็นต้น แต่การที่จะไปเขียนไว้ในบทมาตรานั้นย่อมจะเป็นการฟุ่มเฟือย บทมาตราต่าง ๆ ของกฎหมายควรจะมีข้อความสั้น ๆ กะทัดรัด อ่านง่าย เข้าใจง่าย เช่น จะต้องห้ามการอย่างไรก็เขียนห้ามไว้ ไม่จำเป็นต้องเขียนอธิบายว่า ทำไมจึงต้องมีบทบัญญัติห้ามการกระทำเช่นว่านั้น ข้อที่ควรระลึกมีว่า อย่าเอาเหตุผลในการบัญญัติกฎหมายไปปนกับเหตุผลของข้อความซึ่งอาจใส่เพื่อความชัดเจนได้ เช่น เมื่อพูดถึงวิกลจริต ก็อาจเขียนเหตุแห่งการวิกลจริตลงได้..."
ทั้งนี้ มาตรา 204 แห่งประมวลกฎหมายแพ่งและพาณิชย์ ดังที่ หยุด แสงอุทัย อ้างถึงนั้น มีข้อความเต็ม ๆ ดังต่อไปนี้ โดยมีผลใช้บังคับตั้งแต่วันที่ 1 มกราคม พ.ศ. 2468 ตราบทุกวันนี้
"ถ้าหนี้ถึงกำหนดชำระแล้ว และภายหลังแต่นั้นเจ้าหนี้ได้ให้คำเตือนลูกหนี้แล้ว ลูกหนี้ยังไม่ชำระหนี้ไซร้ ลูกหนี้ได้ชื่อว่าผิดนัด เพราะเขาเตือนแล้ว
ถ้าได้กำหนดเวลาชำระหนี้ไว้ตามวันแห่งปฏิทิน และลูกหนี้มิได้ชำระหนี้ตามกำหนดไซร้ ท่านว่าลูกหนี้ตกเป็นผู้ผิดนัดโดยมิพักต้องเตือนเลย วิธีเดียวกันนี้ท่านให้ใช้บังคับแก่กรณีที่ต้องบอกกล่าวล่วงหน้าก่อนการชำระหนี้ซึ่งได้กำหนดเวลาลงไว้อาจคำนวณนับได้โดยปฏิทินนับแต่วันที่ได้บอกกล่าว"
การแก้ไขเพิ่มเติม

ประมวลกฎหมายแพ่งและพาณิชย์มีการแก้ไขเพิ่มเติมมาแล้วทั้งหมด 24 ครั้ง ดังนี้
| ฉบับที่ | วันประกาศใช้ | วันบังคับใช้ | สาระสำคัญ |
| --- | --- | --- | --- |
1: 
2: 
3: 
4: 
5: 
6: 
7: 
8: 
9: 
10: 
11: 
12: 
13: 
14: 
15: 
| 16 | 12 กันยายน 2550 | 13 กันยายน 2550 | แก้ไขเพิ่มเติมประมวลกฎหมายแพ่งและพาณิชย์เกี่ยวกับสิทธิเรียกค่าทดแทนกรณีคู่หมั้นถูกล่วงละเมิด, เหตุฟ้องหย่า เช่น การมีชู้ และกำหนดสิทธิเรียกค่าทดแทนจากผู้ที่เป็นเหตุให้เกิดการหย่า พร้อมทั้งปรับอายุความสำหรับการเรียกค่าทดแทน​ |
| 17 | 14 มกราคม 2551 | 15 มกราคม 2551 | แก้ไขเพิ่มเติมมาตรา 1686 ประมวลกฎหมายแพ่งและพาณิชย์ กำหนดให้การก่อตั้งทรัสต์ต้องทำตามบทบัญญัติแห่งกฎหมายเท่านั้น โดยห้ามก่อตั้งผ่านนิติกรรมใด ๆ หรือพินัยกรรม เว้นแต่จะมีกฎหมายให้อำนาจไว้​ |
| 18 | 3 มีนาคม 2551 | 1 กรกฎาคม 2551 | แก้ไขประมวลกฎหมายแพ่งและพาณิชย์ว่าด้วยหุ้นส่วนและบริษัท เพื่อให้การดำเนินกิจการมีความคล่องตัว ลดภาระ ซ้ำซ้อน และความล่าช้าในการจดทะเบียน การแปรสภาพห้างหุ้นส่วนเป็นบริษัท และปรับปรุงขั้นตอนที่เกี่ยวข้องให้เหมาะสม​ |
| 19 | 3 มีนาคม 2551 | 4 มีนาคม 2551 | มุ่งเน้นสิทธิและสถานะของบุตรชอบด้วยกฎหมาย, บุตรนอกสมรส, สิทธิในการร้องขอแยกกันอยู่ของสามีภริยา, และการปกครองบุตรบุญธรรม เพื่อให้เกิดความเป็นธรรมและสอดคล้องกับสภาพสังคม​ |
| 20 | 13 พฤศจิกายน 2557 | 11 กุมภาพันธ์ 2558 | ปรับปรุงประมวลกฎหมายแพ่งและพาณิชย์เพื่อคุ้มครองสิทธิผู้ค้ำประกันและผู้จำนอง ลดภาระความรับผิดเกินกว่าที่กำหนด ห้ามข้อตกลงเอาเปรียบที่ทำให้ต้องรับผิดเสมือนลูกหนี้หลัก เพื่อความเป็นธรรมแก่ประชาชน |
| 21 | 14 กรกฎาคม 2558 | 15 กรกฎาคม 2558 | อนุญาตให้นิติบุคคลค้ำประกันหนี้เสมือนลูกหนี้ร่วมได้ แก้ไขเงื่อนไขข้อตกลงและขยายสิทธิผู้ค้ำประกัน รวมถึงกำหนดกรณีผ่อนเวลาชำระหนี้ เพื่อให้สอดคล้องกับธุรกิจในปัจจุบัน |
| 22 | 5 พฤศจิกายน 2558 | 6 พฤศจิกายน 2558 | แก้ไขเพิ่มเติมมาตรา 305 ประมวลกฎหมายแพ่งและพาณิชย์ ให้สิทธิจำนอง จำนำ หลักประกันทางธุรกิจ และสิทธิจากการค้ำประกัน ตกไปยังผู้รับโอนสิทธิเรียกร้องโดยไม่ต้องส่งมอบการครอบครอง ตามหลักการใหม่ของหลักประกันทางธุรกิจ |
| 23 | 8 พฤศจิกายน 2565 | 6 กุมภาพันธ์ 2566 | แก้ไขเรื่องจำนวนขั้นต่ำของผู้เริ่มก่อการและตั้งบริษัทจำกัด จากเดิมที่กฎหมายกำหนดว่าต้องมีไม่ต่ำกว่า 3 คน เปลี่ยนเป็น 2 คนขึ้นไปเริ่มก่อการและตั้งบริษัทจำกัดได้ |
| 24 | 24 กันยายน 2567 | 22 มกราคม 2568 | รับรองการสมรสระหว่างบุคคล โดยไม่จำกัดเฉพาะชาย หญิง โดยให้บุคคลสองคนสามารถแต่งงานกันได้ถูกต้องตามกฎหมาย โดยแก้ไขคำว่า ชาย และ หญิง เป็น บุคคล และเรียกคู่สามี-ภรรยา เป็น คู่สมรส |
เชิงอรรถ

1 2  แสวง บุญเฉลิมวิภาศ, 2552: 204.
1 2  ชาญชัย แสวงศักดิ์, 2539 : 68.
↑  สมยศ เชื้อไทย, 2551 : 11.
↑  ราชกิจจานุเบกษา; 2451, 1 มิถุนายน : ออนไลน์.
↑  สมยศ เชื้อไทย, 2551 : 11-12.
↑  แสวง บุญเฉลิมวิภาศ, 2552 : 228-229.
↑  แสวง บุญเฉลิมวิภาศ, 2552 : 229.
1 2  แสวง บุญเฉลิมวิภาศ, 2552 : 230.
↑  เรอเน่ กียอง, 2536 : 107.
↑  แสวง บุญเฉลิมวิภาศ, 2552 : 230-231.
↑  ชาญชัย แสวงศักดิ์, 2539 : 54-55.
↑  นิตยา กาญจนะวรรณ, 2553 : ออนไลน์.
↑  เอกสารกระทรวงยุติธรรม รัชกาลที่ 6 หมายเลข ย 121/2ฯ.
↑  ชาญชัย แสวงศักดิ์, 2539 : 52.
↑  แสวง บุญเฉลิมวิภาศ, 2552 : 231.
↑  ชาญชัย แสวงศักดิ์, 2539 : 56.
↑  เรอเน่ กียอง, 2536 : 105-106.
↑  คำแปลต้นฉบับใช้คำว่า "รัฐ" อย่างไรก็ดี คำนี้เลิกใช้แล้วตามประกาศของราชบัณฑิตยสถาน ดู รัฐในสหรัฐอเมริกา
↑  แสวง บุญเฉลิมวิภาศ, 2552 : 232.
↑  ชาญชัย แสวงศักดิ์, 2539 : 57-58.
↑  แสวง บุญเฉลิมวิภาศ, 2552 : 233.
↑  แสวง บุญเฉลิมวิภาศ, 2552 : 233.
↑  ชาญชัย แสวงศักดิ์, 2539 : 60.
↑  แสวง บุญเฉลิมวิภาส, 2552 : 235.
↑  ภาควิชานิติศึกษาทางสังคม ปรัชญา และประวัติศาสตร์ คณะนิติศาสตร์ มหาวิทยาลัยธรรมศาสตร์; 2523, 12 กันยายน : 2-4.
↑  ราชกิจจานุเบกษา; 2468, 11 พฤศจิกายน : ออนไลน์.
↑  หยุด แสงอุทัย; 2507, 6 กุมภาพันธ์ : 129.
↑  สมยศ เชื้อไทย, 2551 : 12.
↑  สมยศ เชื้อไทย, 2551 : 12-13.
↑  แสวง บุญเฉลิมวิภาศ, 2552 : 256.
↑  แสวง บุญเฉลิมวิภาศ, 2552 : 256-257. และดูเพิ่มเติมที่ สุรเชษ์ฐ สุขลาภกิจ, 2558 : 138-162.
↑  แสวง บุญเฉลิมวิภาศ, 2552 : 257.
↑  ราชบัณฑิตยสถาน, 2551 : ออนไลน์.
↑  สมยศ เชื้อไทย, 2551 : 19-21.
↑  แสวง บุญเฉลิมวิภาศ, 2552 : 242.
↑  ธานินทร์ กรัยวิเชียร, 2517 : 6.
↑  แสวง บุญเฉลิมวิภาศ, 2552 : 243-244.
↑  แสวง บุญเฉลิมวิภาศ, 2552 : 244-245.
↑  สมยศ เชื้อไทย, 2551 : 13.
↑  ธานินทร์ กรัยวิเชียร และอภิชน จันทรเสน, 2550 : 197-198.
↑  Carleton Kemp Allen, 1964 : 482-483.
↑  ธานินทร์ กรัยวิเชียร และอภิชน จันทรเสน, 2550 : 198.
↑  หยุด แสงอุทัย, 2492 : 323-324.
↑  ธานินทร์ กรัยวิเชียร, 2543 : 43.
↑  ธานินท์ กรัยวิเชียร, 2543 : 47-50.
↑  "Bill of lading" กฎหมายไทยปัจจุบันว่า "ใบตราส่ง"
↑  ธานินทร์ กรัยวิเชียร, 2543 : 44-45.
1 2  ธานินทร์ กรัยวิเชียร, 2543 : 46.
แหล่งข้อมูลอื่น

ห้องสมุดกฎหมายสำนักงานคณะกรรมการกฤษฎีกา เก็บถาวร 2011-02-03 ที่ เวย์แบ็กแมชชีน
พระบรมรูปทรงม้า พระบรมราชานุสาวรีย์พระบาทสมเด็จพระปรมินทรมหาจุฬาลงกรณ์ฯ ที่ลานพระราชวังดุสิต
หม่อมเจ้าจรูญศักดิ์ กฤดากร
สมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์
พระยาจินดาภิรมย์ราชสภาบดี (จิตร ณ สงขลา)
พระยามานวราชเสวี (ปลอด วิเชียร ณ สงขลา)
ประมวลกฎหมายแพ่งเยอรมัน ประกาศในรัฐกิจจานุเบกษาเยอรมัน ลงวันที่ 24 สิงหาคม ค.ศ. 1896 (พ.ศ. 2439)
บานแพนก กฎหมายตราสามดวง ประทับตราพระราชสีห์ ตราพระคชสีห์ และตราบัวแก้ว
จอมพลแปลก พิบูลสงคราม
มงแตสกีเยอ (Montesquieu) ใน ค.ศ. 1728 (พ.ศ. 2271)
สมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ (หนึ่งในกรรมการตรวจภาษา)
ศาสตราจารย์ ธานินทร์ กรัยวิเชียร
ปภัสรา เตชะไพบูลย์

| ปภัสรา เตชะไพบูลย์ |
| --- | --- |
ปภัสรา ในปี พ.ศ. 2554
สารนิเทศภูมิหลัง
เกิด: 24 ตุลาคม พ.ศ. 2512 (55 ปี) ทวีพร หุ่นศิลป์ อำเภอสองพี่น้อง จังหวัดสุพรรณบุรี ประเทศไทย
คู่สมรส: พรเทพ เตชะไพบูลย์ (2542–ปัจจุบัน)
บุตร: 1 คน
อาชีพ: นางงาม นักแสดง พิธีกร ผู้จัดละคร นักธุรกิจ
ผลงานเด่น: ดอกโศก (2538) ศิลามณี (2551)  รักแท้แก้ได้ (2552) ทัดดาวบุษยา (2553) แม่สื่อจอมป่วน (2561)
สังกัด: สถานีวิทยุโทรทัศน์ไทยทีวีสีช่อง 3 (2532–2536) สถานีโทรทัศน์สีกองทัพบกช่อง 7​ (2538–ปัจจุบัน)
โทรทัศน์ทองคำ: นักแสดงสมทบหญิงยอดเยี่ยม พ.ศ. 2535 - สมเด็จพระสุริโยทัย
ปภัสรา เตชะไพบูลย์ (สกุลเดิม: ชุตานุพงษ์; เกิด 24 ตุลาคม พ.ศ. 2512) ชื่อเล่น กบ เป็นนางงาม นักแสดง พิธีกร ผู้จัดละครชาวไทย เคยเข้าร่วมประกวดนางสาวไทย ปี 2529 เข้ารอบ 10 คนสุดท้าย ต่อมาเข้าร่วมประกวดมิสไทยแลนด์เวิลด์ ปี 2531 ได้รับตำแหน่งชนะเลิศได้เป็นตัวแทนสาวไทยไปประกวดมิสเวิลด์ 1988 ที่  ลอนดอน ประเทศอังกฤษ ไม่ผ่านเข้ารอบ
ปภัสรา เตชะไพบูลย์ เดิมชื่อ ทวีพร หุ่นศิลป์ ต่อมาจึงเปลี่ยนชื่อเป็นปภัสรา ชุตานุพงษ์ เกิดเมื่อวันที่ 24 ตุลาคม พ.ศ. 2512 เป็นบุตรคนที่ 4 ในจำนวนพี่น้อง 7 คน เป็นชาย 5 คน หญิง 2 คน มีภูมิลำเนา อำเภอสองพี่น้อง จังหวัดสุพรรณบุรี ปภัสราใช้ชีวิตคู่กับ นายพรเทพ เตชะไพบูลย์ อดีตรัฐมนตรีช่วยว่าการกระทรวงอุตสาหกรรม มีธิดา 1 คน ชื่อนางสาวดิสรยา เตชะไพบูลย์ หรือเหนือ ด้านการศึกษา ศึกษาระดับมัธยมศึกษาตอนปลายที่ โรงเรียนเทพลีลา ปัจจุบันจบปริญญาเอก สาขาพุทธศาสตร์จากมหาวิทยาลัยมหาจุฬาลงกรณราชวิทยาลัย
ปภัสราเปิดบริษัท เค เอ เอ็น เอ็นเตอร์เทนเม้นต์ และเป็นผู้จัดละครทางช่อง 3 เรื่องแรกคือ สายใจ และเปิดบริษัท ปานปภัส ร่วมกับปานเลขา ว่านม่วง ผลิตรายการทางช่อง 3 ชื่อ ช่อง 3 ยามเช้า
ผู้จัดละคร

ผลงานละครโทรทัศน์ทั้งหมดในฐานะผู้จัดละครบริษัท ปภัสรา โปรดักชั่น จำกัด
| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | นักแสดงนำ | ออกอากาศ | ผู้กำกับ |
| 2558 | แม่ดอกรักเร่ | กิตตน์ก้อง ขำกฤษ  อาภา ภาวิไล  ธีรภัทร์ แย้มศรี   รัญดภา มันตะลัมพะ   ภูริกูลกฤษฎ์ ชูศักดิ์สกุลวิบูล  ปาลิตา โกศลศักดิ์ อุทุมพร ศิลาพันธ์ มนตรี เจนอักษร ปภัสรา เตชะไพบูลย์ อาภาพร นครสวรรค์ | 7 HD | ชาญชัย สวัสดีวิชัยกุล |
| 2559 | คุณนายสายลับ | พีรวัศ กุลนันท์วัฒน์   รัญดภา มันตะลัมพะ   ธีรภัทร์ แย้มศรี   พิมพาภรณ์ เสริมพณิชกิจ  พงษธัช รัตนเศรณี   แพร เอมเมอรี่ ฐิตินันท์ สุวรรณถาวร อมีนา พินิจ ตฤณ เศรษฐโชค ปภัสรา เตชะไพบูลย์ | 7 HD | ชาญชัย สวัสดีวิชัยกุล |
| 2561 | แม่สื่อจอมป่วน | วีรคณิศร์ กานต์วัฒนกุล  พัชร์สิตา อธิอนันตศักดิ์  วัชรบูล ลี้สุวรรณ ธัญยกันต์ ธนกิตติ์ธนานนท์   พชรพล ศุขอร่าม  อาทิตยา ทองวิชิต ณธิดา ภัทรชาญไชย ไดสุเกะ สุกี้คาวา กณิณ ปัทมนันถ์ เหมือนแพร พานะบุตร | 7 HD | จารึก สงวนพงศ์ |
| 2563 | กาเหว่า | เติมเศวตชัย นาคสุข   พัชญา เพียรเสมอ   กรกฎ ตุ่นแก้ว  ใจบัว ฮิดดิง ภัทรานิษฐ์ วิริยะบำรุงกิจ  พรสวรรค์ มะทะโจทย์  สกลรัฐ พันเทศ ณัฐภัทร จิรภาวสุทธิ์ สิรินทร์ ก่อเกียรติ วิภพ บางยี่ขัน พรทิพย์ ปาปะนัย มัณฑนา หิมะทองคำ ปภัสรา เตชะไพบูลย์ ตฤณ เศรษฐโชค ภูธฤทธิ์ พรหมบันดาล ปวีณา ชารีฟสกุล ทนงศักดิ์ ศุภการ | 7 HD | จารึก สงวนพงศ์ |
| 2564 | ทานตะวันสีเพลิง | อัครพรรฒ บุนนาค  คริษฐา สังสะโอภาส   ภัทรพงศ์ เวศกามี  มาเรีย เฮิร์ชเลอร์  กฤษฎา สุภาพพร้อม   ปิติพน พรตรีสัตย์   อิงฟ้า เกตุคำ ดิลก ทองวัฒนา ภูธฤทธิ์ พรหมบันดาล มัณฑนา หิมะทองคำ กชกร นิมากรณ์ ปิยา พงศ์กุลภา จุ๊บจิ๊บ เชิญยิ้ม แวร์ โซว วชิรา เพิ่มสุริยา | 7 HD | จารึก สงวนพงศ์ |
| 2565 | สายเปล | ธนากร ศรีบรรจง  บารมิตา สาครจันทร์  ภูษณะ บัวงาม  อังคณา วรรัตนาชัย  สุทธิดา เกษมสันต์ ณ อยุธยา   ภาณุ สุวรรณโณ อัครัช จิตตะศิริ | 7 HD | จารึก สงวนพงศ์ |
| 2566 | หงส์ในกรงกา | สันติราษฎร์ กุลนพเกียรติ   พัชญา เพียรเสมอ   ดวงตา ตุงคะมณี  พีรวัศ กุลนันท์วัฒน์  สุชานุช ธรรมวงศ์ | 7 HD | จารึก สงวนพงศ์ |
| 2567 | สองทระนง | จุติ จำเริญเกตุประทีป พรชดา วราพชระ กิจจำนง จำนงกิจ ดิสรยา เตชะไพบูลย์  อินทัช เหลียวรักวงศ์ ณวีณัฐ นรทรัพย์วีปรีชา ชณภัส รุ่งหิรัญประการ อิงฟ้า เกตุคำ นวบดินทร์ สัณหวัณภักดี น้ำทิพย์ เสียมทอง | 7 HD | จารึก สงวนพงศ์ กษมา นิสสัยพันธ์ |
| 2568 | ผีเสื้อสลับลาย | รัฐธีร์ วรโรจน์โยธิน พรชดา วราพชระ กฤษฎา สุภาพพร้อม จักรภัทร อังศุธนมาลี รัญดภา มันตะลัมพะ | 7 HD | กษมา นิสสัยพันธ์ุ |
ผลงานละครเทิดพระเกียรติ

2552 ดั่งดาวพราวแสง
2553 พระมารดา 3 มหาราชไทย
ผลงานภาพยนตร์

ผีแม่ม่าย
ผีแม่ม่าย 2
ผีแม่ม่าย 5
เกิดอีกทีต้องมีเธอ
ขอชื่อ สุธี สามสี่ชาติ
แจ๊คพ็อตคนจะรวยช่วยไม่ได้
ปีหนึ่ง…เพื่อนกันและวันอัศจรรย์ของผม
มันโผล่มาตามนัด
ก้อนหินในดินทราย
รักไม่ถึงร้อย
หัวใจห้องที่ 5
เวอร์บริสุทธิ์
มือปืน
รางวัล

รางวัลโทรทัศน์ทองคำ ครั้งที่ 7 ประจำปี พ.ศ. 2535 ดาราสนับสนุนหญิงดีเด่น จากละครเรื่อง สมเด็จพระสุริโยทัย
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
แหล่งข้อมูลอื่น

ชีวประวัติ ปภัสรา ชุตานุพงษ์ ที่ ฐานข้อมูลภาพยนตร์ไทย
| ด ค กรางวัลโทรทัศน์ทองคำ สาขานักแสดงสมทบหญิงดีเด่น |
| --- | --- |
2529–2540:  จุรี โอศิริ (2529)  ปาหนัน ณ พัทลุง (2530)  ธนาภรณ์ รัตนเสน (2531)  ชไมพร จตุรภุช (2532)  ดวงดาว จารุจินดา (2533)  ดวงดาว จารุจินดา (2534)  ปภัสรา ชุตานุพงษ์ (2535)  สุภาภรณ์ คำนวณศิลป์ (2536)  รัญญา ศิยานนท์ (2537)  สิริยากร พุกกะเวส (2538)  บุษกร พรวรรณะศิริเวช (2539)  ธัญญา วชิรบรรจง (2540) 
2541–2551:  บุษกร พรวรรณะศิริเวช (2541)  ธัญญา วชิรบรรจง (2542)  พิศมัย วิไลศักดิ์ (2543)  สกาวใจ พูนสวัสดิ์ (2544)  อำภา ภูษิต (2545)  สกาวใจ พูนสวัสดิ์ (2546)  สโรชา วาทิตตพันธ์ (2547)  สกาวใจ พูนสวัสดิ์ (2548)  สาวิตรี สามิภักดิ์ (2549)  จริยา แอนโฟเน่ (2550)  จารุณี สุขสวัสดิ์ (2551) 
2552–2562:  พิมพ์มาดา บริรักษ์ศุภกร (2552)  รินลณี ศรีเพ็ญ (2553)  ณัฐริกา ธรรมปรีดานันท์ (2554)  ธัญญาเรศ รามณรงค์ (2555)  อำภา ภูษิต (2556)  วรัทยา นิลคูหา (2557)  คะนึงนิจ จักรสมิทธานนท์ (2558)  กมลเนตร เรืองศรี (2559)  ทัศนียา การสมนุช (2560)  ซาร่า เล็กจ์ (2561)  ศรีริต้า เจนเซ่น (2562) 
2563–2573:  บุษกร วงศ์พัวพันธ์ (2563)  ฑิฆัมพร ฤทธิ์ธาอภินันท์ (2564)  เพ็ญพักตร์ ศิริกุล (2565)  ปิยธิดา มิตรธีรโรจน์ (2566) 
| ด ค กมิสไทยแลนด์เวิลด์ |
| --- | --- |
มิสไทยแลนด์เวิลด์: 1985 · 1986 · 1987 · 1988 · 1989 · 1990 · 1991 · 1992 · 1993 · 1994 · 1995 · 1996 · 1997 · 1998-2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020-2022 · 2023
รายนาม: ปานเลขา ว่านม่วง  · แสงระวี อัศวรักษ์ · เบญจวรรณ ศรีละพันธ์ · ปภัสรา ชุตานุพงษ์ · ปทุมรัตน์ วรมาลี · ชนากานต์ ชัยศรี · อิสริยะ อภิชัย · เมทินี กิ่งโพยม · มธุรส เลิศศักดา · ปติญญา ทองศรี · สิรินยา วินศิริ · ธัญญา สื่อสันติสุข · ลดา เองชวเดชาศิลป์ · ทิชา เหลืองไพโรจน์ · เจนจิรา เกิดประสพ · นิกัลยา ดุลยา · สิรินดา เจนเซน · เมลิสา มหาพล · กนกกร ใจชื่น ·  พงศ์ชนก กันกลับ · สิริรัตน เรืองศรี · พัชริดา รอดคงคา · วัลเณซ่า เมืองโคตร · กัญญาภัค โภคสมบูรณ์ · นนธวรรณ ทองเหล็ง· ธันยชนก มูลนิลตา· จิณณ์ณิตา บุดดี · พิชาภา ลิมศนุกาญจน์ · นรินทร ชฎาภัทรวรโชติ · ทารีน่า โบเทส
แต่งตั้ง ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 เป็นตัวแทนไปประกวดมิสเวิลด์ 2017 · อัมราภัสร์ จุลกะเศียน รองอันดับ 1 มิสไทยแลนด์เวิลด์ 2007 เป็นตัวแทนไปประกวดมิสเวิลด์ 2008 · กมลา กำภู ณ อยุธยา รองอันดับ 3 มิสไทยแลนด์เวิลด์ 1997 เป็นตัวแทนไปประกวดมิสเวิลด์ 1999 · ญาสุมินทร์ เลิศอมรวัฒนา รองอันดับ 1 มิสไทยแลนด์เวิลด์ 1994 เป็นตัวแทนไปประกวดมิสเวิลด์ 1995
นิษฐา คูหาเปรมกิจ

| นิษฐา คูหาเปรมกิจ |
| --- | --- |
นิษฐาในเดือนตุลาคม 2558
เกิด: นิษฐา จิรยั่งยืน 21 กันยายน พ.ศ. 2533 (34 ปี) กรุงเทพมหานคร ประเทศไทย
ชื่ออื่น: มิว
การศึกษา: มหาวิทยาลัยศรีนครินทรวิโรฒ
อาชีพ:  นักแสดง  นางแบบ  ยูทูบเบอร์ 
ปีปฏิบัติงาน: 2555–ปัจจุบัน
ตัวแทน: ช่อง 3 (2555–ปัจจุบัน)
ส่วนสูง: 160 cm (5 ft 3 in)
คู่สมรส: ธราภุช คูหาเปรมกิจ (2562–ปัจจุบัน)
บุตร: 2 คน
นิษฐา คูหาเปรมกิจ (สกุลเดิม: จิรยั่งยืน; เกิด 21 กันยายน พ.ศ. 2533) ชื่อเล่น มิว เป็นนักแสดงและนางแบบชาวไทย เข้าสู่วงการบันเทิงด้วยการแสดงภาพยนตร์โฆษณาเป็นนางเอกมิวสิกวิดีโอและถ่ายแบบนิตยสารต่าง ๆ มีผลงานละครโทรทัศน์เรื่องแรกคือละครซีรีส์ชุด สุภาพบุรุษจุฑาเทพ ตอน คุณชายปวรรุจ โดยรับบท "หม่อมเจ้าหญิงวรรณรสา อรุณรัศมิ์" หรือ หญิงแต้ว/รสา มีชื่อเสียงโด่งดังจากการรับบท "หนูนา" จากละครเรื่อง ตามรักคืนใจ และบทบาท "นุ้ย" จากภาพยนตร์เรื่อง แฟนเดย์..แฟนกันแค่วันเดียว ปัจจุบันเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 ด้านความรักสมรสกับธราภุช คูหาเปรมกิจ ทายาทธุรกิจค้าขายทองคำแท่ง
ประวัติ

นิษฐา คูหาเปรมกิจ ชื่อเล่น มิว เกิดวันที่ 21 กันยายน พ.ศ. 2533 ที่กรุงเทพมหานคร เป็นบุตรสาวคนโตของสุเมธ จิรยั่งยืน กับ อังคณา จิรยั่งยืน มีพี่น้องทั้งหมด 2 คน นิษฐาเป็นบุตรคนแรก มีน้องสาวหนึ่งคนคือ ณัฏฐา จิรยั่งยืน (มิ้น) เริ่มเข้าเรียนที่ โรงเรียนพระหฤทัยพัฒนเวศม์ และสำเร็จชั้นมัธยมศึกษาตอนปลายจาก โรงเรียนเซนต์โยเซฟคอนเวนต์ นิษฐาได้เข้าศึกษาในระดับปริญญาตรีที่ คณะศิลปกรรมศาสตร์ เอกการออกแบบแฟชั่น มหาวิทยาลัยศรีนครินทรวิโรฒ ด้วยเกียรตินิยมอันดับ 2 สำเร็จการศึกษาในปีการศึกษา 2555 เข้ารับพระราชทานปริญญาบัตร วันที่ 12 ธันวาคม พ.ศ. 2556
เริ่มแรกนิษฐาได้แสดงภาพยนตร์โฆษณา แจ้งเกิดจากโฆษณา SUNSILK แสดงร่วมกับเขมนิจ จามิกรณ์ และมีผลงานโฆษณาอีกหลายชิ้น เช่น โฆษณา AIS, Cute Press รวมถึงเป็นนางเอกมิวสิควิดีโอ เช่น เพลงคนคั่นเวลา ของแบล็ควานิลลา, เพลงคิดถึงคนที่ไม่เคยเจอ ของตูมตาม The Star, เพลงโลกใบใหม่ไม่มีเธอ ของพัดชา อเนกอายุวัฒน์, เพลงแฟน ของลิปตา และเพลงอยู่ตรงนี้นานกว่านี้ ของวงเก็ตสึโนวา
ต่อมาก้าวเข้ามาเป็นนักแสดงในสังกัดของช่อง 3 ผลงานด้านการแสดงเรื่องแรกที่ทำให้เป็นที่รู้จักคือเรื่อง คุณชายปวรรุจ ประกบคู่กับ ธนวรรธน์ วรรธนะภูติ จนกลายเป็นคู่จิ้นต่อเนื่องกับละครรักออกฤทธิ์ และจากนั้นก็มีผลงานละครอย่างต่อเนื่อง นอกจากนี้ยังมีผลงานภาพยนตร์เรื่องแรกคือ หนังดังสุดสัปดาห์ ตอน รักอันตราย ผลงานการกำกับหนังเรื่องแรกของอเล็กซ์ เรนเดลล์ ออกอากาศในปี พ.ศ. 2555 แต่ภาพยนตร์ที่ทำให้นิษฐามีชื่อเสียงโด่งดังจนกลายเป็นขวัญใจของชายหนุ่มทั่วประเทศ คือ แฟนเดย์..แฟนกันแค่วันเดียว โดยค่ายจีดีเอช ห้าห้าเก้า
ด้านชีวิตส่วนตัว มิว นิษฐา จิรยั่งยืน ได้สมรสกับ เซนต์ ธราภุช คูหาเปรมกิจ เมื่อวันที่ 20 ธันวาคม พ.ศ. 2562
ปัจจุบันมีบุตร-ธิดาด้วยกัน 2 คน คนแรกเป็นบุตรสาว ชื่อ ธิรารินท์ คูหาเปรมกิจ ชื่อเล่น มาริน เกิดเมื่อวันที่ 12 กันยายน พ.ศ. 2564 คนที่ 2 เป็นบุตรชาย ชื่อ ธีรินท์ คูหาเปรมกิจ ชื่อเล่น มาคิน เกิดเมื่อวันที่ 16 ธันวาคม พ.ศ. 2566